# data[].attributes.headline
RUTIN HARIAN PENGAJARAN PENDIDIKAN SENI VISUAL TAHUN 1

# data[].attributes.subject
RUTIN HARIAN PENGAJARAN PENDIDIKAN SENI VISUAL TAHUN 1

# data[].attributes.attachment_link.title
RUTIN HARIAN PENGAJARAN PENDIDIKAN SENI VISUAL TAHUN 1 2

# data[].attributes.body
Model Assure merupakan salah satu model reka bentuk pengajaran yang digunakan untuk memastikan proses pengajaran dan pembelajaran berjalan dengan lancar. Menurut Heinich, Molenda, Russell dan Smaldino, 1993 model ini dapat digunakan untuk merancang penggunaan media secara sistematik dan berfokuskan perancangan pengajaran dalam bilik darjah. Model ini terdiri daripada 6 langkah iaitu analisis pelajar, nyatakan objektif pembelajaran, pilih kaedah, media dan bahan, gunakan media dan bahan, penglibatan pelajar dalam pembelajaran dan penilaian.

# data[].attributes.headline
2.0 PENERANGAN RPH BERDASARKAN MODEL ASSURE

# data[].attributes.subject
2.0 PENERANGAN RPH BERDASARKAN MODEL ASSURE

# data[].attributes.body
Sebelum memulakan proses pengajaran dan pembelajaran, guru perlulah menganalisis ciri-ciri pelajar. Sebagai contoh, guru harus memahami keperluan, kebolehan dan gaya pembelajaran setiap pelajar. Guru juga perlu mengenal pasti keperluan khas atau pengetahuan sedia ada yang mungkin pelajar miliki mengenai bidang membentuk dan membina.

Seterusnya, guru perlu menentukan objektif pembelajaran untuk pelajaran hari tersebut. Sebagai contoh apakah yang pelajar boleh lakukan atau ketahui pada akhir pembelajaran? Adakah pelajar berjaya menguasai bahasa - bahasa seni visual yang ada pada boneka ? Adakah murid berjaya mengaplikasikan bahasa seni visual dalam menghasilkan boneka mereka ?

Di samping itu, guru perlulah memilih dan menentukan  kaedah, media dan bahan yang sesuai sebelum memulakan sesi pengajaran dan pembelajaran. Sebagai contoh, guru memilih bahan, media dan kaedah yang sesuai dan dapat menyokong objektif pembelajaran murid iaitu membuat boneka tongkat yang menggunakan pembaris dan pinggan kertas.

Setelah itu, guru perlulah menggunakan bahan dan media yang telah ditentukan di dalam proses pembelajaran dan pengajaran. Ini merupakan fasa pengajaran aktif di mana guru melibatkan diri dengan pelajar, menyampaikan kandungan dan memudahkan aktiviti. Sebagai contoh guru menggunakan bahan - bahan yang sesuai dan dipilih untuk membuat bahan bantu mengajar iaitu boneka contoh bagi memudahkan murid lebih memahami proses pembuatannya.

Dalam pada itu, guru perlulah memastikan murid melibatkan diri secara aktif dalam proses pembelajaran dan pengajaran. Sebagai contoh di dalam rutih harian mengajar tersebut, guru menyediakan setiap pelajar dengan bahan dan alatan yang diperlukan. Guru juga perlulah menggalakkan pelajar untuk cuba mula membuat boneka mereka sendiri dan menawarkan bimbingan dan bantuan jika diperlukan.

Akhir sekali ialah, penilaian perlu dilakukan untuk melihat kekuatan dan keberkesanan pembelajaran agar penambahbaikan dapat dilakukan. Hal ini dapat dilakukan dengan menilai hasil karya pelajar, mendengar ulasan pelajar berkaitan dengan teknik, media dan bahasa seni visual yang terdapat pada boneka semasa melakukan aktiviti "Gallery Walk" dan akhir sekali meminta pelajar untuk membuat refleksi terhadap apa yang telah dipelajari.

# data[].attributes.body
Dengan mengikuti model ASSURE dalam rutin harian anda untuk mengajar membuat boneka, anda boleh mencipta pengalaman pembelajaran berstruktur dan menarik yang memupuk kreativiti dan pembangunan kemahiran dalam diri pelajar anda sambil menggabungkan sumber tambahan mengikut keperluan.

# data[].attributes.body
Kementerian Pendidikan Malaysia. (2019). Dokumen STandard Kurikulum Dan Pentaksiran. Putrajaya: Bahagian Pembangunan Kurikulum Kementerian Pendidikan Malaysia

Mohm Suhaimin Isnen. ( 2017). 47 Aktviti Pembelajaran Abad Ke-21 ( PAK-21) dalam Pembelajaran dan Pemudahcaraan.http://www.cikgusuhaimin.com/2017/10/47-aktiviti-pembelajaran-abad-ke-21-pak.html

Norzalinda. ( 2020 ). Pengenalan Model Assure.             https://www.scribd.com/doc/108986167/PengenalanModel-Assure

Yusof Sipan. ( 2020 ). Panduan Penulisan Rancangan Pengajaran Harian (RPH).
ACADEMIA.EDU.https://www.academia.edu/35551246/Panduan_Penulisan_Rancangan_Pengajaran_Harian_RPH